2018. január 5.

VÁSÁROSNAMÉNY VÁROS ÖNKORMÁNYZATA

Sajtóközlemény projekt indításáról

Gólyafészek - Vásárosnamény fiataljainak helyben maradásáért

**Vásárosnamény Város Önkormányzata pályázatot nyújtott be a vidék népességmegtartó képességének javítására, a vidékről történő „minőségi elvándorlás” megakadályozására. A Felhívás címe: Esély Otthon EFOP-1.2.11-16 című és kódszámú felhívás keretein belül, melyet a Támogatást nyújtó szervezet EFOP-1.2.11-16-2017-00061 azonosító számon, „Gólyfészek-Vásárosnamény fiataljainak helyben maradásáért” elnevezéssel regisztrált. A Támogató szervezet 2017. december 12. napon kelt támogatói döntése szerint 180 384 918 Ft, 100 % intenzitású vissza nem térítendő támogatásban részesítette a projektet, melynek megvalósítására a Támogatási Szerződés 2018 01.29. –én aláírásra került. A támogatást igénylő Vásárosnamény Város Önkormányzata a projektet önállóan, nem konzorciumban, de szakmai együttműködések kialakításával valósítja meg.**

A projekt átfogó célja, hogy a projekt megvalósulása révén az egyenlőtlenségek némiképp mérséklődjenek, illetve együtt helyi szinten a hátrányos helyzetű személyek esélye is nő a megélhetés, a boldogulás, önellátás terén az alapkompetenciáik fejlődése révén. A település lakosságmegtartó ereje nő, a településen élő fiatalok helyben maradási szándéka erősödik, helyi identitástudatuk és közösségképük a település

A projekt során célunk, hogy a településen élő, az onnan elszármazó, illetve a településen letelepedni szándékozó fiatalok élni tudjanak a Vásárosnaményban fellelhető életlehetőségekkel, helyben maradjanak, és itt alapítsanak családot. Célunk a fiatalok önálló lakhatási lehetőségeinek biztosítása, helyi lehetőségekre épülő önfoglalkoztatást célzó programok megvalósítása. Végül célunk, hogy a helyi adottságokhoz, igényekhez, sajátosságokhoz illeszkedő helyi ösztönzők segítségével a fiatalok településen maradásának támogatása. A projekt keretében az alábbi szakmai tevékenységek valósulnak meg:

1. A támogatást igénylő tulajdonában lévő ingatlanok felújítása, felszerelése önálló lakhatás céljából, a projektben résztvevő, a célcsoportba tartozó fiatal egyének, illetve párok, családok számára. a. 3 db lakás kerül felújításra, illetve átalakítással 5 db került kialakításra az előírt minimális eszközfelszereltséggel.

2. Fiatalok életpálya-tervezését segítő helyi szolgáltatások nyújtása, munkaszerzési ismeretek bővítése.

3. A célcsoport bevonásával, a támogatási kérelemben benyújtott fejlesztési koncepción alapuló helyi lehetőségeket, értékeket, adottságokat feltáró, erre épülő gazdasági együttműködéseket generáló tevékenységek szervezése.

4. A 3. pont alapján a helyi gazdaságba való bekapcsolódást lehetővé tevő ismeretátadás / helyi ösztönző rendszer kialakítása és nyújtása célcsoport számára.

5. Személyre szabott felkészítés a fejlesztési célterületen megvalósuló, hazai és uniós pályázati programokban való részvételre.

6. A fiatalok helyben maradását támogató jó gyakorlatok adaptálása és folytatása.

A pályázati programba bevont ingatlanok a lakhatási támogatás nyújtotta előnyökkel jelentősen segítik a célcsoport bevonását a programba.

A projekt kezdő időpontja: 2018. január 1.

A projekt záró időpontja. 2021. június 30.

A projekt a Széchenyi 2020 program keretin belül valósul meg.

Kedvezményezett: Vásárosnamény Város Önkormányzata

Címe: 4800 Vásárosnamény, Tamási Áron utca 1.

Elérhetőségek: hivatal@vasarosnameny.hu